AJAKOHAST OTSE TAEVAST
Oleme täna Türgis, Efesoses
ja meie selja taga on ajalooline suur raamatukogu.
Ju siis oli siin palju inimesi, kellele nii suurt raamatukogu tarvis läks.
See oli väga hea, sest eneseharimine tuleb alati kasuks.
Midagi, millele meilgi tasub mõelda.
Tean, et teatud usklike seas
ei arvata õppimisest ja enese harimisest suurt palju midagi,
kuid see on siiski oluline.
On tähtis teada pisut enam oma usu ja Piibli kohta.
Jumala Sõna lausa õhutab meid selleks,
et me oskaks ka vastata inimeste küsimustele.
Kuid Efesos oli siis Türgi pealinn ja kõik me selja taga olev selle keskus.
See oli kindlasti kogu linna süda.
Just. Siin oli ka juutide sünagoog, mida Paulus külastas.
Siia tulles kohtus ta mitme jüngriga
ja siin oli ka üks usklikest abielupaar - Akvila ja Priskilla,
kes olid juba mõnda aega toimetanud ja ladunud kui vundamenti sellele,
mida Paulus hiljem tegema hakkas.
Kuid ühtlasi oli see ka suur patu -ja ärikeskus
ning isegi tänapäeva mõistes oli tegu suurlinnaga,
kus elas u 250 000 inimest.
Siin elas ka palju juute.
Kuid Türgi kätkeb endas nii palju enamat kui vaid Efesost
ja siin on nii palju teisigi kohti, mis on meile Piibli järgi tuttavad.
Seda eriti Ilmutusraamatust lähtuvalt.
Paljud ehk ei jõuagi Ilmutusraamatuni, kuna see tundub nii raske mõista.
Ja need, kes on püüdnud seda selgitada, on ehk mingil moel puussegi pannud.
Seetõttu vajame selle lugemiseks erilist Püha Vaimu ligiolu ja valgustust.
Kuid alguspeatükid on siiski lihtsamad, rääkides Jeesuse ilmumisest
ja Johannese Patmose saarel olemisest, mis ei ole siit just eriti kaugel.
Johannes viidi Patmosele vangi, kus ta sai siis ilmutuse osaliseks
ja mille põhjal ta kirjutas ka Ilmutuse raamatu.
Jeesus ilmus talle seal saarel ja ta kummardus Tema ees,
mispeale Jeesus õhutas teda püsti tõusma ja ütles,
et ta ei pea Teda kartma sel moel.
Kuid otseloomulikult tahab me inimlik loomus kummarduda Jeesuse ees.
Nii et seal ta siis oli, värisedes, kuid Jeesus õhutas teda tõusma
ja andis talle ilmutuse, nii et Johannes kuulis, nägi ja koges,
kuidas taevas ta kohal kui avanes. Ja sellest sündiski Ilmutuseraamat.
Olles näinud Jeesust, kirjeldas ta, milline Jeesus välja näeb.
Seejärel aga hakkas Jeesus andma talle erinevaid kirju,
mille ta pidi edastama kogudustele Efesoses, Smürnas, Filadelfias jne.
Jeesus ise kirjutas need kirjad Johannese kaudu.
Enne seda aga oli Johannes siin Efesoses pastoriks
ja seejärel sattus vangi Patmosele.
Vangist vabanedes tuli ta siia tagasi ja siin ta ka suri.
Tema hauakivi on isegi olemas siin.
Me ei saa muidugi seda 100% kindlusega väita,
aga suure tõenäosusega see oli nii.
Kuid sa, Pia, rääkisid sellest raamatukogust.
Tänase päevani pole siit veel sünagoogi leitud,
kuigi selle nimel tehakse tööd ja väljakaevamised käivad.
Arheoloogid teavad, et see peab olema kusagil siin lähedal.
Nii on ja nad kindlasti ka leiavad selle.
Kuid teine paik, mille kohta ei saa 100% kindlusega väita,
et see just seal asus, on Türannose kool.
Paik, kus Paulus mõnda aega toimetas, kui ei saanud seda teha sünagoogis.
Ta rentis Türannose koolist ruume mõned tunnid päevas
ja seal sündis see, mida mainitakse Apostlite tegude 19:10,
et kahe aasta jooksul said kõik, kes Aasias elasid,
nii juudid kui kreeklased, kuulda Issanda sõna.
Türannose kool oli peamine koht, kus koguneti, õpiti, arutati, palvetati
ja kust levitati Jumala Sõna,
nii et see levis üle kogu selle suure piirkonna
ja kus umbes pool miljonit inimest kuulis 2 aasta jooksul Jumala Sõna.
Piibel ütleb, et kõik kuulsid Jumala Sõna.
See on tõesti tänu Püha Vaimu väele, aga ka tänu pühendunud inimestele.
On ilmselge, et Püha Vaim tahab teha palju enamat, kui see, mida näeme
või see, mida me oma jõus suudaksime korda saata.
Nii et kui me vahel Soomes või ka kus iganes mujal
istume käed rüpes ja ütleme:
"Oo, me ootame Jumalat! Me ei saa ju Temast ette joosta!"
ja siis me muudkui ootame ja ootame ja tundub, et mitte midagi ei sünni.
Samas usun, et sel ajal, kui meie istuma ja ootame,
istub ka Jumal taevas ja ootab, öeldes:
"Ma olen läkitanud neile Jeesuse, kes suri, tõusis surnuist
ja istub nüüd taevas minu paremal käel, paludes nii usklike kui kogu maailma eest.
Lisaks sellele olen läkitanud neile Püha Vaimu ja oma Sõna,
pluss mu Sõna tõlkijad, kes on tõlkinud ja tõlkimas seda erikeeltesse,
nii et Piibel on kättesaadav pea kõikjal."
Ta on läkitanud meile ka õpetajad ja loonud koolid - tänu Jumalale selle eest!
Kandkem hoolt selle eest, et koolid ikka püsiksid
ja lapsed saaksid õpetatud,
nii et neil oleks lugemis -ja kirjutamisoskuski,
kui nad koolist lahkuvad.
Loomulikult teavad nad sellest enamatki.
Siinkohal tahaks öelda tänu Jumalale Soome koolide eest,
mis oma tasemelt kuuluvad maailma parimate hulka.
Paljud võtavad Soomest šnitti ja küsivad, kuidas mida teha.
Sellest kõigest hoolimata istuvad usklikud vaid ja ootavad,
mispeale Jumal ütleb:
"Kas te siis ei mõista, et minu vägi peitub minu Sõnas?
Et evangeeliumis peitub vägi?
Püha Vaim valgustab seda teile ja vabastab oma väe,
nii et inimesed saavad terveks ja saavad päästetud kõige täiega.
Haarake siis ometigi sellest väest kinni ja laske neil asjadel sündida!"
Usun, et me tõesti võiks näha palju, palju enamat
kui see, mida nad siin Efesoseski nägid.
Arvatakse, et see Türannose kool oli üsna lähedal sellele raamatukogule,
nii et me istume väga ajaloolises kohas.
Mine tea, ehk lausa mõne kivi peal, millel Paulus seisis, kui kuulutas.
Me ei tea, kuid see on võimalik.
Tahame siinkohal tänada teid kõiki eestpalvete ja rahalise toe eest TV7'le.
Soovides aidata kaasa Jumala Sõna jätkuvale levikule,
võite helistada TV7 Eesti annetustelefonil 900 1777 (hind 7 eur). Täname!
Tänases saates tahame vaadata seda kirja,
mille Jeesus andis Efesose koguduse tarvis.
See on hea ja julgustav kiri.
Jeesus on jälginud mängu, nii nagu Ta seda alati teeb
ja jätnud teatud asjad meelde.
Kui me üks päev üle igaviku läve astume,
siis Jeesus avab nii eluraamatu, kus on meie nimed sees,
aga Ta avab ka mitmeid teisi raamatuid.
Nö Jumala faile, kus on kõik kirjas.
Piiblis on öeldud, et Ta peab meeles kõik selle hea, mida oleme teinud,
nii et Ta mõistab me üle kohut ja tasub meile ka me heategude põhjal.
Kuid Jeesus jälgis siis ka Efesose koguduse töid ja toimetusi,
olles kindlasti hästi rõõmus selle üle, kui võimsalt nad edasi liikusid.
Ta ei saanud küll öelda: "Tänu Jumalale!",
aga Ta ütles: "Tänu meile, Isa, Poeg ja Püha Vaim,
et Paulus on tulnud usule ja saanud täis Püha Vaimu ja väge."
Nagu öeldud, Ilmutuse 2:1 Jeesus kirjutas Johannese kaudu:
"Efesose koguduse inglile kirjuta..."
Sa võid nüüd küsida, et kes see ingel veel oli?
Ta läkitab kirja Efesose koguduse inglile.
Mida meelt me selles osas oleme?
See on koguduse pastor.
See tundub tõesti olevat nii.
Oli see siis koguduse pastor, juht või kõige olulisem vastutaja.
Tema oli see, kes andis kogudusele info edasi.
Tema luges kõiki sissetulevaid kirju.
Nii et tegu oli koguduse juhi või pastoriga.
See on alati olnud Jumala sooviks, et pastor või juht annaks edasi seda,
mida Jumal on andnud.
Ma ei ütle, et me ei võiks järgida kirikukalendri tekste
ja püsida seeläbi teatud rütmis.
Kuid samas peame teadma, et me kõned peavad katma laiema ala,
kui vaid see, mis piirdub me lemmikteemadega.
Kuid sõltumata pühapäevast või mõnest kindlast tekstist -
Jumal saab siiski anda ilmutuse selle kohta.
Püha Vaim tahab valgustada seda ja toita selle läbi inimesi.
Vahel ehk ka manitseda ja noomida,
kuid valdavalt tahab Jumal siiski aidata, päästa ja julgustada meid
mitte alla andma ja mitte mõtlema liiga palju sellele, kuidas "tundub".
"Oo, mulle tundub..." Ma täiega vihkan seda fraasi!
"Oo, mulle tundub, et meie linnas see asi küll ei õnnestu!"
"Oo, mulle tundub, et meie koguduses on nii raske.
Lähen üle tänava teise kogudusse, ehk läheb seal paremini."
Lõpeta kõik need "mulle tundub" lood ja ammuta taevasi ilmutusi,
mille kaudu Jumal tahab aidata ja julgustada
sõltumata sellest, kuidas tundub ja millised olukorrad on.
Jeesus ütles: "Nõnda ütleb see, kes hoiab seitset tähte oma paremas käes,
kes kõnnib seitsme kuldlambijala vahel:
Ma tean su tegusid ja vaevanägemist..."
Jumal teab kõike su vaevanägemisest!
Tänu Jumalale, et siin ei öelda, et Ta teab kõike su laiskusest,
sest see kehtiks paljude puhul üle kogu maailma.
"Ma tean su vaevanägemist ja kannatlikkust."
Sa oled tugev ja vastupidav sõltumata tuultest, mis siia-sinna puhuvad.
Nii nagu tänapäeval, et niipea kui midagi juhtub,
on Facebook neist sõnumitest tulvil
ja arutletakse nii inimeste, koguduste kui erinevate sündmuste üle.
Samas aga ei tooda see midagi positiivset.
Röövib vaid me aega ja keskendumisvõimet.
"Ma tean su vaevanägemist ja kannatlikkust
ning et sa ei või sallida kurjasid
ning et sa oled läbi katsunud need, kes ütlevad end olevat apostlid,
kuid ei ole seda..."
Nii mitmedki väidavad end olevat need, kes nad tegelikult pole.
Seetõttu on oluline, et laseksime Jumalal määrata kedagi ametisse,
mitte ei teeks seda ise.
Sest parem on teha seda, mis tõesti meie pärusmaa
kui seda, mis inimlikult võib tunduda ahvatlevana.
"Oled leidnud nad olevat valelikud.
Sul on kannatlikkust
ning sa oled talunud vaeva minu nime pärast ega ole ära väsinud."
Kas pole imeline, et Jumal teab seda kõike.
Ta ütles Efesose usklikele, et nad on kannatanud palju.
Me püüame vältida kõikvõimalikke kannatusi,
kuid tead, mis?
Ristiusuga käivad kaasas ka kannatused.
Mitte Jeesuse kannatused,
sest Tema kannatas juba omad kannatused meie eest ära,
kandes kogu meie patusüü ja koormad.
Kuid järgides Jeesust peab igaüks meist kandma ka oma risti.
Tehkem siis seda ja pidagem vastu, sest see on see, mis kannab meid läbi
ja hoiab samas Jeesuse lähedal.
Usun, et kannatuste mõte ongi hoida meid Jeesuse lähedal.
Mitte kõik kannatused ei tule Jumalalt,
kuid Jeesuse järgimine toob siiski kaasa nii head kui halba.
Olen ise mõelnud nende peale, kes lausa teadlikult otsivad kannatusi...
Tahaks öelda sulle: otsi eelkõige ikka Jeesust.
Ja mida lähemal Talle oled, seda enam saad ka kogeda,
kuidas kogu maailm ja kurjuse vaimud sind vihkavad.
Kõige loetu põhjal võib ju mõelda, et Efesose koguduses oli palju head.
Eks seal oligi!
Kuid salmis 4 on öeldud:
"Kuid mul on sinu vastu, et sa oled oma esimese armastuse maha jätnud."
Usun, et Jeesust järgides ja Tema julgustust ning abi kogedes,
ühtlasi teades ka, et Ta teab kõike me tegude kohta,
on oluline teada, et peame olema valmis ka noomimiseks.
Jeesus noomis Efesose kogudust.
Usun, et pastoril poleks üldse mitte kerge lugeda,
et kogudus on hüljanud oma esimese armastuse Jumala vastu.
Jeesus jätkas: "Tuleta siis meelde, kust sa oled langenud,
ja paranda meelt ning tee esimese armastuse tegusid!
Muidu ma tulen su juurde ning lükkan su lambijala asemelt,
kui sa ei paranda meelt."
See on väga tõsine sõnum:
kui sa ei paranda meelt ega muuda asju,
mis on pannud sind taanduma oma esimesest armastusest.
Jah, sul on su head teod; su kannatlikkus ja vaevanägemine
ning sa tead, et oled tugev oma Jumalas.
Kuid samas kogu see lugu ei põle samal moel su südames
kui vanasti.
Kui algselt olid õnnelik ja hõiskasid: "Oo, Jeesus! Jeesus, Jeesus!",
siis see hõiskamine on kuidagi taandunud su südamest.
Tahan peagi rääkida sellest, millele usun Jumalat viitavat siin,
kuid kõige lõpuks öeldakse seal:
"Seda sa teed siiski õigesti, et vihkad nikolaiitide tegusid,
mida vihkan minagi.
Kellel kõrv on, see kuulgu, mida Vaim ütleb kogudustele:
Võitjale ma annan süüa elupuust, mis on Jumala paradiisis."
Väga julgustavad lõpusõnad, mille kohaselt sa võid võita
ja mille tulemusena süüa Paradiisis elupuust, mis on seal igavikus.
Kuid Jumal ütles enne:
"Sa oled oma esimese armastuse maha jätnud..."
ja "Tuleta siis meelde, kust sa oled langenud."
Siinkohal võiks nüüd küsida, et mida Jeesus selle all mõtles?
Tavaliselt on nii, et kui Püha Vaim meid kõnetab,
siis me juba teame, millest jutt käib.
Ta ei pea sõna sõnalt kõike välja ütlema,
sest Ta pääseb meie südameisse ja näitab seal, millega tegu.
Ehk siis, kui kuuled Jumala Vaimu häält, siis sa ka tead, mida Ta mõtleb.
Ometigi Ta ütles, et tuleb parandada meelt
ja teha neid esimesi tegusid.
Sa küsid, mida see selles piiblikontekstis tähendada võiks?
Efesose kogudus oli toiminud ehk oma 40 aastat,
mis ei ole mingi ülivana kogudus, kuid selline paras keskealine kogudus,
kus elu käib ja mis toimetab just seal, kus ta siis parasjagu on.
Kuid mis siis viltu läks? Millised olid nende esimesed teod?
Ehk viitab ta Apostlite tegude 19 ptk'le?
Ajale, kui nad olid Türannose koolis, kuulsid Jumala Sõna ja võtsid selle vastu;
nad palvetasid innukalt ja jagasid Jumala Sõna innukalt,
võites uusi inimesi Jumalale ja olles väga edukad selles.
Nad eeldavasti mõtlesid, et senikaua, kuni leidub kasvõi 1 päästmata inimene,
on neil põhjust minna edasi.
Kuid midagi tuli selle vahele ja nagu vahel ikka juhtub,
võisid nemadki mõelda: "Nüüd on aeg pisut endale ka elada!"
Suunata oma jõud ja energia pisut mujale
ning luua oma pere, ehitada oma maja jne.
See kõik on igati lubatud - Jumalal pole midagi selle vastu!
Hoopis vastupidi - Ta tahabki, et need asjad oleks korras!
Ta tahab, et su arved saaks makstud.
Kuid Ta ei taha, et kõik need asjad tuleksid Tema asjade asemel
või enne seda, kui võtaksid näiteks aega palveks.
Et võtaksid aega Jumalale, keskenduksid Talle;
oleksid valmis aitama teisi - neid, kes on vaesed või hädas.
Et oleksid valmis rääkima Jeesusest nii nagu algkogudus seda tegi
ja kui tõesti väga tarvis, kasutama selleks ka sõnu.
Nii et ela Jeesusele ja panusta Tema asjadesse täiega!
Usun, et see on miski, mis Efesose kogudusega juhtus.
Nad arvasid, et on juba piisavalt küpsed
ja võivad mingil määral tuure maha võtta.
Kuid Jeesus ütles, et see ei lähe kohe mitte!
Et on siiski tarvis teha neid esimesi tegusid.
Seda pole üldse mitte raske meeles pidada.
Me võime mäletada isegi aastakümnete taguseid asju.
70-aastane inimene võib mäletada nii mõndagi.
Seetõttu ka, kui mainime midagi oma lapsepõlvest,
siis vana inimene mäletab täpselt, kuidas kõik oli ja mil moel elati
ning pisarad hakkavad voolama ta palgeilt.
Nii et küll me mäletame, mida me algusaegadel tegime.
Seetõttu on siis hea aeg öelda kõigile usklikele:
pöördugem tagasi nende esimeste tegude poole!
Asjade poole, mis hoidsid alal me rõõmu, innukuse ja teotahte
ning panid meid jagama Jeesusest.
Aeg-ajalt see "Halleluuja, Jeesus!" toimib!
Ma ei ütle, et peaksime sellega üle võlli minema,
kuid teatud moel peaksime siiski kogema, et Jeesus elab meis
ja Tema elu, loomus ja vägi elavad minu sees.
Kui me sellest kõigest kinni hoiame, oleme ka kannatlikud ja pikameelsed;
meil on jõudu ja me suudame paljastada valeõpetajaid.
Jeesus tahab aidata meid sama palju, kui Ta tahtis aidata Efesose kogudust
ja sa võid olla kindel, et seal oli paljusid, kes pöördusid ja parandasid meelt
ning hakkasid tegema oma esimesi tegusid.
Ja nad kogesid taas, kuidas see kõik toimib
ja kuidas võidimine ning vägi taastuvad. Tänu Jumalale!
Pia, meil on tavaks palvetada saate lõpus ja me teeme seda ka täna.
Oleme tänulikud tagasiside eest, mida oma vaatajatelt saame;
selle eest, et inimesed on võtnud Jeesuse vastu
tänu me saate vaatamisele.
Mitte seetõttu, kes meie oleme, vaid seetõttu,
et oleme andnud võimaluse paluda koos meiega
ja on neid, kes on teinud seda täie tõsidusega,
teades täna, et nende elu kuulub Jumalale.
Kui sa oled samas kohas, kus vajad anda esikoha oma elus Jeesusele
või sa oled tagasilangenud ja sul pole enam seda ühtsust Jumalaga,
siis tule tagasi ja palu koos meiega, korrates Pia järel:
Jeesus Kristus,
ma tulen Su ette.
Ma kuulsin Su sõnumit
ja tänu Sulle, et kõnetasid mind.
Tahan anda oma elu Sulle.
Tule mu südamesse
ja päästa mind.
Andesta kõik mu patud.
Andesta ka see,
et olen muutunud üha ilmalikumaks
ja asjad ei ole enam nii nagu enne.
Sütita see tuli taas mu sees.
Uuenda mind täna.
Jeesus ma tulen Su ette
ja alistun Sulle.
Aitäh, et Su Vaim aitab mind
ja ma võin julgesti elada Sulle ning esindada Sind.
Jeesuse nimel, aamen.
Jumal kuulis su palvet ja Jeesus tegi midagi imelist su sees.
Kui võtsid Jeesuse esimest korda vastu, hakka Temast rääkima teistelegi.
Võta meiega ühendust ja anna teada oma otsusest,
et saaksime sind edasi aidata.
Ja sina, kes sa pöördusid tagasi oma metsa-läinud elust,
hakka taas tegema neid esimesi tegusid
ja Jeesus saab olema sulle väga ligi ning elav su jaoks.
Kõike head ja näeme taas nädala pärast!
Tõlge: Anne-Ly Raukas